מעגן מיכאל

מַעֲגַן-מִיכָאֵל הוא קיבוץ מהזרם השיתופי של התנועה הקיבוצית (תק"צ). שוכן באזור הצפון ליד זכרון יעקב ושייך למועצה אזורית חוף הכרמל. היישוב עלה לקרקע ב-25 באוגוסט 1949 על אדמות ביצות כבארה שיובשו, ונחשב לקיבוץ הראשון של תנועת הצופים העבריים. שם הקיבוץ נגזר מההחלטה להקים מעגן דייג בחוף הים ומשמו של מיכאל פולק, מייסד מפעל המלט "נשר" ואחד מחברי ארגון פיק"א. חברי קבוצת הצופים א', בוגרי הגימנסיה הרצליה בתל אביב, בית הספר הריאלי בחיפה והגימנסיה העברית רחביה בירושלים התקבצו לגרעין המגשים הראשון של תנועת הצופים ובנוסף שם הקימו את שבט אלון. ב־1942 יצאו להכנה להתיישבות במושבה פרדס חנה. שם הצטרפו אליהם חברות נוער א' וב' מקיבוץ עין גב, שעלו לארץ מגרמניה ואוסטריה עם עליית הנוער. בסיום מלחמת העולם השנייה. בשנת 1946, נקראו על ידי ההגנה לעבור לגבעת הקיבוצים ולעבוד במכון איילון - מפעל סודי לייצור כדורי תשעה מילימטר, שנבנה שמונה מטר מתחת לאדמה. לאחר קום המדינה נסגר מכון איילון וחברי הקבוצה, יחד עם המצטרפים שבדרך, עלו לקרקע. חלומם היה "להקים קיבוץ של דייגים" ולהיות הקיבוץ הראשון שעוסק בחקלאות ימית. הקיבוץ מנוהל על ידי מערכת של גופים נבחרים שבראשם אספת החברים. ההצבעה באספה היא באמצעות תוכנת מחשב מאובטחת. עיקרי המבנה הארגוני מלמעלה למטה: מועצה כללית ומזכ"ל; 5 הנהלות: חברתית, בינוי ושיכון, משאבי אנוש, כספית ועסקית. תחת הנהלות אלו יש אשכולות, רשויות וועדות. המנהלים והחברים נבחרים באספה הכללית. ענפי המשק העיקריים הם: פלסאון - חברה של מוצרים טכניים מתקדמים: אביזרי חיבור לצנרת, מערכות לגידול בעלי חיים ומוצרים לחדר האמבט והמטבח צורון - מפעל המייצר חלקי מתכת בטכנולוגיות מתקדמות מעגן התפלה - מפעל להתפלת מים מקידוחי מים מליחים מדן טכנולוגיות - ייצור ושיווק משאבות וציוד ענפי חקלאות שונים ובכללם, מטעים, גידולי שדה, רפת, ודגאון - תאגיד ענפי המים הכולל בריכות דגים מכון לגידול דגיגים ומפעל לגידול דגי נוי יזמות אישית של עסקים קטנים בקיבוץ נמצא בית הספר המשותף חוף הכרמל, בית הספר על-יסודי אזורי של תלמידי מועצה אזורית חוף הכרמל, ובו לומדים כ-1,500 תלמידים מכיתה ז' עד י"ב. כמו כן נמצא בקיבוץ בית הספר היסודי האזורי מעגנים. אולפן מעגן מיכאל הוא אולפן העברית הגדול בתנועה הקיבוצית והוא פועל בקיבוץ משנת 1958. רבים מבוגריו נשארו בקיבוץ והקימו בו את ביתם. הקיבוץ לוקח חלק גם בתוכנית תל"מ ובתוכנית אימוץ חיילים בודדים של התנועה הקיבוצית. הקיבוץ מפעיל מערך של חוגי פנאי למבוגרים ולילדים ומועדון כדורגל המשותף עם המועצה האזורית חוף הכרמל. בקיבוץ פועלת קבוצת הכדורסל הפועל מעגן מיכאל. מועדון שייט "הימיה", הוקם בראשית ימיו של הקיבוץ ופועל כמרכז לפעילות חינוכית ימית. מרכז נונה לאמנויות הקול פועל בקיבוץ עם מבוגרים וילדים. בבית הספר שדה מעגן מיכאל שוכנת המכינה הקדם צבאית "מנשרים קלו" המיועדת לבני נוער חילוניים טרם גיוסם לצה"ל. מדיה וקבצים בנושא מעגן מיכאל בוויקישיתוף אתר האינטרנט הרשמי של מעגן מיכאל מידע על מעגן מיכאל בקטלוג הספרייה הלאומית תמונות מאוסף קיבוץ מעגן מיכאל מתוך האוספים הדיגיטליים של ספריית יונס וסוראיה נזריאן, אוניברסיטת חיפה נעים להכיר - מעגן מיכאל, סרט באתר maggantv ייבוש ביצות כבארה עי פיקא והקמת מעגן מיכאל, באתר ארכיון הסרטים הישראלי בסינמטק ירושלים, 1949 מעגן מיכאל (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 הצופים לים, על המשמר, 23 בספטמבר 1949 אתר המפעל צורון המדינה תרכוש לראשונה מים מותפלים מיזם פרטי; מעגן מיכאל יספק המים ב-35 סנט למ"ק, באתר TheMarker‏, 9 ביוני 2004 האתר של מדן טכנולוגיות אתר בית הספר המשותף חוף הכרמל אתר בית הספר מעגנים אתר הימיה במעגן מיכאל אתר מרכז נונה לאומנויות הקול מכינת מנשרים קלו, באתר מועצת המכינות הקדם צבאיות